FINANTSEERIMISLEPING

**\_\_\_\_\_\_\_\_\_\_ Maavalitsus** registrikoodiga \_\_\_\_\_\_\_\_\_\_, asukohaga \_\_\_\_\_\_\_\_\_\_\_\_\_, mida esindab \_\_\_\_\_\_\_\_\_\_\_\_\_\_, (edaspidi **Maavalitsus**)

ja

**\_\_\_\_\_\_\_\_\_\_\_\_\_ vallavalitsus** registrikoodiga \_\_\_\_\_\_\_\_\_\_\_**,** asukohaga \_\_\_\_\_\_\_\_\_\_\_**,** mida esindab vallavanem \_\_\_\_\_\_\_\_\_, kes tegutseb põhimääruse alusel (edaspidi **Omavalitsus),**

keda nimetatakse edaspidi eraldi **Pool** ja mõlemad koos **Pooled**,

sõlmivad käesoleva lepingu (edaspidi **Leping**) alljärgnevas:

## ÜLDSÄTTED

* 1. Lepingu täitmisel juhinduvad Pooled riigihalduse ministri 28. märtsi 2017. a käskkirjaga nr 1.1-4/052 kinnitatud dokumendist “Hajaasustuse programmi 2017. aasta programmdokument” (edaspidi **Programm**) ja Ettevõtluse Arendamise Sihtasutuse (edaspidi **EAS**) poolt koostatud dokumendist „Hajaasustuse programmi taotluste hindamisjuhend” (kättesaadav EASi veebilehel: [www.eas.ee](http://www.eas.ee)). Nimetatud dokumentide muutmisel või uute lisandumisel käesoleva Lepingu kehtivuse ajal juhinduvad Pooled vastavate dokumentide uutest versioonidest kui dokumendis endas ei ole sätestatud teisiti.
  2. Lepingu eesmärgiks on Omavalitsusele Programmi raames riigieelarveliste vahendite eraldamine 2017. aastal ja Programmist tulenevate Poolte kohustuste ja õiguste määratlemine. Programmi vahendite iga-aastane jaotus maakondade lõikes kinnitatakse riigihalduse ministri käskkirjaga ja Programmi vahendite iga-aastase jaotuse maakonna-siseselt kehtestab maavanem oma korraldusega. Nimetatud dokumendid on käesoleva Lepingu lahutamatuks osaks.
  3. Maavalitsuste tegevuse lõpetamise korral teavitavad ministeerium ja EAS hiljemalt 30. novembril 2017. a oma veebilehtedel, milline asutus või organisatsionn võtab alates 1. jaanuarist 2018. a üle programmdokumendis maavalitsustele ja maavanemale pandud ülesanded.
  4. Poolte kontaktisikuteks Lepingu täitmise küsimustes on:

### Maavalitsus Omavalitsus

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

\_\_\_\_\_\_ Maavalitsus \_\_\_\_\_ Vallavalitsus

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Tel: Tel:

E-post: E-post:

## 2. OMAVALITSUSE ÕIGUSED JA KOHUSTUSED

* 1. **Omavalitsusel on õigus:**
     1. saada Maavalitsuselt kontaktisiku kaudu tehnilist abi, mis on seotud Lepinguliste kohustuste täitmisega; tehniline abi sisaldab informatsiooni- ja nõuandeteenust – kontaktisikuga on võimalik ühendust saada telefoni, faksi või e-posti teel;
     2. vajadusel muuta EASi poolt Programmi rakendamiseks ettevalmistatud toetuslepingu tüüpvormi, järgides Programmis sätestatut.
  2. **Omavalitsus kohustub:**
     1. korraldama Programmi rakendamist oma territooriumil, sh vahendite jaotamist ja aruandlust vahendite kasutamise kohta oma territooriumil, nõustama toetuse saajaid ning tagama toetuse andmise ja kasutamise vastavalt Programmile;
     2. esitama Maavalitsusele garantiikirja, milles kajastab maksimaalset summat, millega Omavalitsus Programmi elluviimises osaleb ja tagama omapoolse panuse Programmi elluviimisel;
     3. kujundama koostöös teiste Programmis osalevate maakonna kohalike omavalitsustega ühise seisukoha vastavalt Programmi punktile 3.8 juhul, kui summa, millega omavalitsused on valmis Programmi elluviimises osalema ning esitatud nõuetele vastavate taotluste summa ületab maakonnale eraldatud Programmi rahalisi vahendeid;
     4. avaldama hiljemalt 2 nädala jooksul taotlusvooru väljakuulutamisest oma veebilehel taotluste hindamiskomisjoni koosseisu, eelistatud sihtrühmad ning Programmist toetatavate valdkondade prioriteetsuse määratluse ning tegema kättesaadavaks taotlus-, aruandevormid ning asjakohased juhendmaterjalid;
     5. teavitama viivitamatult Programmi väljakuulutamisest oma veebilehel ja võimaluse korral vallalehes, teavitama kasusaajaid Programmi elluviimisel toetuse kasutamist reguleerivates dokumentides tehtud muudatustest ning vajadusel nõustama taotlejaid taotluse vormistamisel ja sisulisel ettevalmistamisel;
     6. teostama taotlusvooru laekunud taotluste nõuetele vastavuse kontrolli ning edastama Maavalitsusele andmed laekunud nõuetekohaste taotluste mahu ning maksimaalse toetuse summa kohta, millega Omavalitsus on valmis Programmi elluviimises jooksval aastal osalema, 20 tööpäeva jooksul alates taotlusvooru tähtpäevast;
     7. pärast taotluse rahuldamise otsuse langetamist tegema oma veebilehel kättesaadavaks järgmise informatsiooni ja hoidma seda veebilehel kuni otsuse tegemisele järgneva aasta lõpuni:
        1. toetuse saaja ja kaastaotleja nimi;
        2. projekti nimetus;
        3. toetuse suurus.
     8. mitte avaldama taotlejate ja taotluste kohta menetluse käigus saadud informatsiooni (välja arvatud Programmi punktis 16.5 nimetatud informatsioon) ega dokumente, välja arvatud õigusaktides sätestatud juhtudel;
     9. teavitama taotlejat taotluse rahuldamise või rahuldamata jätmise otsusest 5 tööpäeva jooksul pärast otsuse tegemist;
     10. sõlmima toetuse saajatega toetuslepingud 30 tööpäeva jooksul taotluse rahuldamise otsuse tegemisest;
     11. toetuse saaja poolt projekti muutmistaotluse esitamisel kaaluma muutmise aluseks olevaid asjaolusid, põhjendatust ja vastavust Programmi eesmärkidele ning muudatustaotluse vastavuse korral vormistama taotluse rahuldamise muutmise otsuse ja toetuslepingu muudatuse ning mittevastavuse puhul mitterahuldamise otsuse;
     12. nõustama vajadusel toetuse saajaid seoses projekti elluviimisega, sealhulgas projekti elluviimisega seotud õigusaktide ning tööde teostajatele kehtivate nõuete osas;
     13. koostama tööde ülevaatusakti, kui kaetud tööde akt ei ole nõutav, millega Omavalitsuse esindaja kinnitab, et taotlusega koos esitatud teostatavate tööde kirjelduses kavandatud tööd on kavandatud mahus tehtud või asendatud töödega, mis tagavad esialgselt kavandatud tulemuse;
     14. võimaldama Maavalitsusel teostada järelevalvet Programmi vahendite kasutamise sihipärasuse ja Omavalitsuse tegevuse üle Programmi rakendamisel;
     15. viivitamatult teavitama Maavalitsust ja EASi rikkumistest toetuse kasutamisel ning tagasinõutud summadest;
     16. kiitma heaks või lükkama tagasi 20 tööpäeva jooksul toetuse saaja poolt esitatud projekti aruande ning informeerima sellest toetuse saajat 5 tööpäeva jooksul aruande heakskiitmisest või tagasilükkamisest alates;
     17. vähendama proportsionaalselt toetust, juhul kui toetuse saaja oma- ja kaasfinantseering väheneb alla 33,33% projekti abikõlblikest kuludest;
     18. esitama Maavalitsusele aruandeaastale järgneva aasta 10. jaanuariks EASi poolt kinnitatud vormil (kättesaadaval EASi veebilehel: [www.eas.ee](http://www.eas.ee)) aruande Programmi vahendite kasutamise kohta;
     19. kandma igal aastal tagasinõutud toetuste ja projektide odavamal elluviimisel vabanenud toetuse ja laekunud viivise riigipoolse osa või toetusteks eraldamata jäänud vahendid 1. detsembri seisuga EASi arvele hiljemalt 15. detsembriks;
     20. tagastama EASile riigipoolse toetuse Maavalitsuse või EASi nõudmisel nende poolt seatud tähtpäevaks, mis ei ole üldjuhul pikem kui 2 kuud, osaliselt või täielikult toetuse saajale eraldatud summa ulatuses juhul, kui Omavalitsus ei ole järginud järgmisi Programmi reegleid:
         1. toetusleping on sõlmitud pärast Programmi punktides 12.1 ja 12.2 nimetatud tähtaja möödumist;
         2. toetuslepingus määratud projekti periood on pikem kui 15 kuud v.a Programmi punktis 15.8 nimetatud juhul;
         3. toetust on antud tegevusteks või kuludeks, mis ei ole Programmist abikõlblikud;
         4. toetust on antud taotlejale, kelle mittevastavus või kelle poolt esitatud taotluse mittevastavus Programmi nõuetele on olnud tuvastatav;
         5. toetust on antud Programmi 5.5 toodud maksimaalsest toetuse summast suuremas summas või Programmi punktis 5.3 toodud minimaalsest oma- ja kaasfinantseerimise määrast väiksema oma- ja kaasfinantseerimise määraga;
         6. toetust on antud Programmi punktis 5.6 kuni 5.7 toodud nõudeid eirates;
         7. toetuse summat on suurendatud pärast taotluse rahuldamise otsuse tegemist, välja arvatud rahastatavate projektide pingereas viimase rahastatava projekti puhul vastavalt Programmi punktile 5.8.
     21. Programmi punktides 16.15.1, 16.15.2, 16.15.4 ja 16.15.6 nimetatud juhul nõutakse tagasi kogu riigipoolne toetus;
     22. Programmi punktis 16.15.3 nimetatud juhul nõutakse tagasi mitteabikõlblike tegevuste ja kulude riigipoolse toetuse osakaalu ulatuses;
     23. Programmi punktis 16.15.5 nimetatud juhul nõutakse tagasi riigipoolse toetuse osa, mis ei ole vastavuses Programmis sätestatud toetuse summale või oma- ja kaasfinantseerimise määrale seatud nõuetele;
     24. Programmi punktis 16.15.7 nimetatud juhul nõutakse tagasi riigipoolse toetuse osa, mille võrra on esialgset toetuse summat suurendatud;
     25. toetuse saajaga sõlmitavas lepingus määratlema, milliste Programmi punktis 14.7 ja 16.15 nimetatud riigipoolse toetuse tagasinõudmise aluste esinemise korral ning millises ulatuses nõutakse toetuse saajalt tagasi kohaliku omavalitsuse poolne toetus;
     26. säilitama toetuse andmise ja kasutamisega seotud dokumente nende tekkimisele järgneva 7 aasta jooksul.

## MAAVALITSUSE ÕIGUSED JA KOHUSTUSED

* 1. **Maavalitsusel on õigus:**
     1. nõuda Omavalitsuselt täiendavat informatsiooni Programmi vahendite kasutamise kohta ja kontrollida Programmi vahendite kasutamist;
     2. teostada järelevalvetoiminguid või auditit toetuse ning oma- ja kaasfinantseeringu kasutamist kajastavate kulu- ja maksedokumentide, soetatud seadmete, materjalide ja teostatud tööde osas;
     3. nõuda Omavalitsuselt toetuse saajalt tagasinõutud või projektide odavamal elluviimisel vabanenud riigipoolse toetuse või viivise või toetusteks eraldamata jäänud vahendite tagastamist ja kandmist EASi arvele vastavalt Programmi punktile 16.14;
     4. nõuda Omavalitsuselt Programmi punktis 16.15 nimetatud rikkumiste korral toetus osaliselt või täielikult tagasi;
     5. Lepingus sätestatust mittekinnipidamisel ja/või Programmi vahendite mittesihipärasel kasutamisel Leping ühepoolselt üles öelda või sellest taganeda ja nõuda vahendite kas osalist või täielikku tagastamist.
  2. **Maavalitsus kohustub:**
     1. korraldama Programmi rakendamist oma maakonnas;
     2. kehtestama maakonnasisese rahastamisjaotuse kohalike omavalitsuste lõikes vastavalt Programmile;
     3. tegema oma veebilehel teatavaks Programmi alusdokumendid ja juhised ning informatsiooni toetuse kasutamist reguleerivates dokumentides tehtud muudatustest;
     4. nõustama Omavalitsust Programmi elluviimisel tekkivates küsimustes;
     5. kuulutama taotlusvooru maakonnas avatuks ja teavitama sellest maakonnalehes ja Maavalitsuse veebilehel;
     6. teostama järelevalvet toetuse kasutamise üle, sealhulgas kontrollima Programmi vahendite kasutamise sihipärasust, Omavalitsuse tegevuse vastavust Programmi reeglitele, toetuste avalikustamist Omavalitsuse veebilehel, Omavalitsuse otsuste vastavust Programmis sätestatule, käesoleva Lepingu täitmist;
     7. viivitamatult teavitama EASi toetuse kasutamise osas teostatud järelevalvetoimingute või auditite käigus avastatud rikkumistest;
     8. heaks kiitma või tagasi lükkama Omavalitsuste poolt esitatud Lepingust tulenevad aruanded ja teavitama sellest Omavalitsust 5 tööpäeva jooksul aruande heakskiitmisest või tagasilükkamisest arvates;
     9. esitama EASile Programmi elluviimise kohta aruande järgneva aasta 31. jaanuariks vastavalt EASi ja Maavalitsuse vahelisele sihtfinantseerimise lepingule;
     10. säilitama toetuse andmise ja kasutamisega seotud dokumente nende tekkimisele järgneva 7 aasta jooksul.

1. **LÕPPSÄTTED**
   1. Leping kehtib allakirjutamise momendist ja kehtib kuni kõigi Lepingust tulenevate kohustuste täitmiseni Poolte poolt.
   2. Lepingut võib muuta Poolte kirjalikul kokkuleppel. Muudatused jõustuvad pärast allakirjutamist mõlema Poole poolt või Poolte poolt määratud tähtpäeval.
   3. Lepingus reguleerimata küsimustes juhinduvad Pooled Programmist ja Eesti Vabariigis kehtivatest õigusaktidest.
   4. Lepingu täitmise käigus tekkivad erimeelsused lahendatakse läbirääkimiste käigus. Kokkuleppe mittesaavutamisel lahendatakse vaidlus asukohajärgses kohtus.

## 

## POOLTE REKVISIIDID JA ALLKIRJAD

*/digitaalselt allkirjastatud/* */digitaalselt allkirjastatud/*\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_